ει τις επι τον ταφον ελθειν βασιλευς η τυραννος η στρατηγος η οιοσδηποτε ανηρ η γυνη προσελευσεται η αρει τι των συνταφεντων αυτοις η νεκρον σκυλευσει η αυτους μεταθησει εις τοπον αλλον η υπ αστρα δειξει υμεις δαιμονες ενκοτιοι αυτω γενοισθε και μητε ποσιν μητε γονασιν μητε οφθαλμοις ολοκληρος γλυκερον φαος ορατω και μητε βιον ισχοι στασιμον μητε γαμον μητε τεκνον ισχοι διολου μητε αγαθον τι ποιων χαριν η κορον ισχοι μητε κακον τι ποιων λαθοι αλλ εν βασανοις απολοιτο και εξωλης και πανωλης γενοιτο και γενοιτο αυτω τα νοητα ανοητα τα ευπορα απορα τα πραξιμα απρακτα τα νοστιμα ανοστα τα πλωτα απλωτα τα καρπιμα ακαρπα τα σποριμα ασπορα τα γονιμα αγονα τα γλυκεα πικρα τα ευτυχη ατυχη τα λαμπρα μελανα τα ιλαρα λυπηρα τα ζωντα νεκρα τα γενεσια πενθιμα και μητε παρα τη γη μητρι τελευτησας τοπον ισχοι μητε ψυχην αυτου υπο χθονα προσδεξοισθε αλλ ανοδυρτος ακλαυστος ρηπιξομενος προς κυνα δεινον και εχιδνης φυσηματος εστω.
Kypros — Salamis: Agios Sergios — 1st c. AD? — SEG 6.802
 1st c. AD? 